ai4bharat/Pralekha huggingface dataset:
ప్రధాన మంత్రి కార్యాలయం
భారత-ఆస్ట్రేలియా ప్రధానమంత్రుల మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోద ఇవాళ కామన్వెల్త్ ఆఫ్ ఆస్ట్రేలియా ప్రధానమంత్రి మాననీయ స్కాట్ మోరిసన్తో టెలిఫోన్లో సంభాషించారు. ప్రపంచ మహమ్మారి కోవిడ్-19 నేపథ్యంలో ప్రస్తుత పరిస్థితులపై దేశాధినేతలిద్దరూ చర్చించారు. అలాగే ఈ సవాలును ఎదుర్కొనడంలో తమతమ దేశాల్లో ప్రభుత్వపరంగా అనుసరించిన జాతీయ ప్రతిస్పందన వ్యూహాల గురించి పరస్పరం తెలియజేసుకున్నారు. ప్రస్తుత ఆరోగ్య సంక్షోభం పరిష్కారం దిశగా సంయుక్త పరిశోధన ప్రయత్నాలుసహా ద్వైపాక్షిక అనుభవాల ఆదానప్రదాన ప్రాముఖ్యంపైనా వారు అంగీకారానికి వచ్చారు.
ప్రపంచవ్యాప్త ప్రయాణ ఆంక్షల కారణంగా భారత్లో చిక్కుకున్న ఆస్ట్రేలియా పౌరులకు అన్నివిధాలా సహాయ-సహకారాలు అందించేందుకు ప్రభుత్వం సిద్ధంగా ఉందని ప్రధానమంత్రి తెలిపారు. అదేవిధంగా ఆస్ట్రేలియాలోగల విద్యార్థులుసహా భారత పౌరులకు తాము కూడా తోడ్పాటునిస్తామని మాననీయ ప్రధాని స్కాట్ మోరిస్ కూడా హామీ ఇచ్చారు. వారందరూ ఉజ్వల ఆస్ట్రేలియా సమాజంలో భాగస్వాములేనని ఈ సందర్భంగా ఆయన సౌహార్ద భావం ప్రకటించారు. ప్రస్తుతం రెండు దేశాలూ ఆరోగ్య సంక్షోభ పరిష్కారంలో నిమగ్నమైనప్పటికీ ఇండో-పసిఫిక్ ప్రాంతంసహా భారత-ఆస్ట్రేలియా భాగస్వామ్యంపై శ్రద్ధ కొనసాగింపునకు అధినేతలిద్దరూ అంగీకరించారు.
(
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం ఇప్పటివరకూ 16.16 కోట్ల వాక్సిన్ డోస్ లను రాష్ట్రాలు, కేంద్ర పాలిత ప్రాంతాలకు ఉచితంగా అందజేసింది
కోటి కి పైగా డోస్లు ఇప్పటికీ రాష్ట్రాలు, కేంద్రపాలిత ప్రాంతాల వద్ద అందుబాటులో ఉన్నాయి
రాగల మూడు రోజులలో రాష్ట్రాలు, కేంద్రపాలిత ప్రాంతాలకు మరో 20 లక్షలకు పైగా డోస్లు అందుబాటులోకి రానున్నాయి
కోవిడ్ -19మహమ్మారిపై పోరాటంలో భారత ప్రభుత్వం ముందు వరుసలో ఉంది. కోవిడ్ పరీక్షలు నిర్వహించడం, వ్యాధిని గుర్తించడం, దానికి చికిత్స అందిచండంతోపాటు కోవిడ్ కు సంబంధించి ప్రజలను తగిన విధంగా చైతన్యవంతులను చేయడం వంటి ఐదు అంశాల వ్యూహాన్ని ప్రభుత్వం అనుసరిస్తున్నది.
సరళీకృత, వేగవంతమైన కోవిడ్ -19 మూడో దశ వ్యూహాన్ని మే 1 ,2021 నుంచి అమలు చేయనున్నారు. కొత్తగా వాక్సిన్ కు అర్హులైన వారి పేర్ల నమోదు కార్యక్రమం ఏప్రిల్ 28 నుంచి ప్రారంభమైంది. వాక్సిన్ వేయించుకోదలచిన లబ్ధిదారులు నేరుగా కోవిన్ పోర్టల్లో నమోదు చేసుకోవచ్చు . లేదా ఆరోగ్య సేతు యాప్లో నమోదు చేయించుకోవచ్చు.
భారత ప్రభుత్వం ఇప్పటివరకూ సుమారు 16.16కోట్ల వాక్సిన్ డోస్లను  రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేసింది. ఇందులో మొత్తం వాడకం , వేస్టేజ్ తో సహా 15,10,77,933 డోస్ లు.
కోటికి పైడా కోవిడ్ వాక్సిన్ డోస్లు  ఇప్పటికీ రాష్ట్రాలు, కేంద్ర పాలిత ప్రాంతాలవద్ద ఉన్నాయి.
20 లక్షలకు పైడా వాక్సిన్ డోస్లు  రాగల మూడు రోజులలో రాష్ట్రాలు, కేంద్ర పాలిత ప్రాంతాలు అందుకోనున్నాయి.
ఇటీవల మహారాష్ట్ర రాష్ట్రప్రభుత్వ అధికారులు తమ రాష్ట్రంలో వాక్సిన్లు అయిపోయాయని అందువల్ల రాష్ట్రంలో వాక్సినేషన్ కార్యక్రమంపై దాని ప్రభావం పడిందని అన్నట్టు ఇటీవల మీడియా కథనాలు వెలువడ్డాయి.
2021 ఏప్రిల్ 28 ఉదయం 8 గంటల నాటికి మహారాష్ట్ర అందుకున్న మొత్తం కోవిడ్ వాక్సిన్ డోస్లు 1,63,62,470. ఇందులో మొత్తం వాడినది , వేస్టేజ్ తో సహా  అంటే 1,56,12,510 డోస్లు. మిగిలిన 7,49,960 వాక్సిన్ డోస్లు ఇంకా రాష్ట్రం వద్ద ప్రజలకు వేయడానికి అందుబాటులో ఉన్నాయి.
దీనికితోడు 20,48,890 కోవిడ్ వాక్సిన్ డోస్లు రాగల మూడు రోజులలో ఆ రాష్ట్రానికి చేరనున్నాయి.
ప్రధాన మంత్రి కార్యాలయం
జెన్ నోవా బయోఫార్మా, బయలాజికల్ ఇ, డాక్టర్ రెడ్డీస్ బృందాలతో మాట్లాడనున్న ప్రధాన మంత్రి
కోవిడ్-19 కి టీకామందును కనుగొనడంలో తలమునకలుగా ఉన్న జెన్ నోవా బయోఫార్మా, బయలాజికల్ ఇ, డాక్టర్ రెడ్డీస్ బృందాలతో ప్రధాన మంత్రి శ్రీ నరేంద్ర మోదీ రేపటి రోజు న అంటే ఈ నెల 30వ తేదీ సోమవారం నాడు సంభాషించనున్నారు.
‘‘కోవిడ్-19 కి టీకామందును కనుగొనడం లో నిమగ్నం అయిన మూడు బృందాలతో రేపటి రోజున, అంటే 2020వ సంవత్సరం నవంబర్ 30 న వీడియో కాన్ఫరెన్స్ మాధ్యమం ద్వారా PM @narendramodi మాట్లాడుతారు. ఆయన సంభాషించే ఈ బృందాలు జెన్ నోవా బయోఫార్మా, బయలాజికల్ ఇ, డాక్టర్ రెడ్డీస్ లకు చెందిన బృందాలు’’ అని భారతదేశ ప్రధాన మంత్రి కార్యాలయం  సామాజిక మాధ్యమం ట్విటర్ ద్వారా ఈ రోజు న, అంటే ఈ నెల 29వ తేదీ ఆదివారం నాడు తెలిపింది.
ప్రధాన మంత్రి కార్యాలయం
ఏశియాన్ గేమ్స్ లోపది మీటర్ ల ఎయర్ రైఫిల్ విమెన్స్ టీమ్ ఈవెంట్ లో రజత పతకాన్ని సాధించినందుకు శూటర్లు రమితా, మెహులీ ఘోష్ మరియు ఆశీ చౌక్ సే గార్లకు అభినందనల ను తెలిపిన ప్రధాన మంత్రి
ఏశియాన్ గేమ్స్ 2022 లో పది మీటర్ ల ఎయర్ రైఫిల్ విమెన్స్ టీమ్ ఈవెంట్ లో రజత పతకాన్ని సాధించినందుకు గాను శూటర్ లు రమితా, మెహులీ ఘోష్ మరియు ఆశీ చౌక్ సే గార్లకు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ఈ కార్యసాధన ను ప్రధాన మంత్రి ప్రశంసిస్తూ, ‘‘ఈ రజత పతకం మీ యొక్క కఠోర శ్రమ మరియు సమర్పణ భావం యొక్క ఫలితం అని చెప్పాలి. ఇదే వరుస ను ఇక ముందు కూడా కొనసాగించండి, అదే జరిగితే మనం #AsianGames2022 లో తళుకులీనుతూ ఉండవచ్చును.’’ అన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ 2020 -21 పంట కాలంలో కనీస మద్దతు ధర
2020 అక్టోబర్ 13 వరకు 4 .80 లక్షల రైతుల నుంచి 10,500.72 కోట్ల విలువ చేసే 55.61 లక్షల మిలియన్ టన్నుల పంటల సేకరణ
2020 -21 ఖరీఫ్ పంట కాలం ప్రారంభం కావడంతో ప్రభుత్వం రైతుల నుంచి కనీస మద్దతు ధరకు గత ఏడాది అమలు చేసిన విధంగానే పంటలను సేకరించడం ప్రారంభించింది.
భారత ఆహార సంస్థ  మరియు ఇతర ప్రభుత్వ సంస్థల ద్వారా పంజాబ్, హర్యానా, తమిళనాడు, ఉత్తరప్రదేశ్,కేరళ, జమ్మూ కాశ్మీర్ లాంటి ప్రాంతాలలో 2020 -21 ఖరీఫ్ పంట కాలానికి ప్రారంభం అయిన వరి సేకరణ కార్యక్రమం వేగం పుంజుకొన్నది. ఇతర రాష్ట్రాలలో వరి సేకరణ త్వరలో ప్రారంభమయ్యే అవకాశాలు ఉన్నాయి. 2020 అక్టోబర్ 13 నాటికి 10,500.72 కోట్ల రూపాయలు పైగా విలువ చేసే 55.61 లక్షల మిలియన్ టన్నుల వరిని 4 .80 లక్షల మంది రైతుల నుంచి సేకరించడం జరిగింది.
ఇంతేకాకుండా రాష్ట్రాల నుంచి అందిన ప్రదిపాదనల మేరకు 2020 -21 ఖరీఫ్ పంట కాలంలో 41.67 లక్షల మిలియన్ టన్నుల పప్పు ధాన్యాలను,నూనె గింజలను సేకరించడానికి తమిళనాడు,కర్నాటక, మహారాష్ట్ర, తెలంగాణా, గుజరాత్, ఒడిషా, రాజస్థాన్ మరియు ఆంధ్రప్రదేశ్ రాష్ట్రాలకు అనుమతి మంజూరు చేయడం జరిగింది. దీనితోపాటు ఆంధ్రప్రదేశ్, కర్నాటక, తమిళనాడు మరియు కేరళ రాష్ట్రాలకు 1.23 లక్షల మిలియన్ టన్నుల కొబ్బరిని సేకరించడానికి అనుమతి ఇవ్వడం జరిగింది. ప్రతిపాదనలు అందిన వెంటనే ఇతర రాష్ట్రాలు కేంద్ర పాలిత ప్రాంతాలకు ధర మద్దతు పధకం కింద అనుమతి మంజూరు చేయడం జరుగుతుంది. దీనివల్ల 2020 -21 ఖరీఫ్ పంట కాలంలో నిర్ణీత గ్రేడ్ కలిగిన ఈ పంటలను నమోదు చేసుకున్నరైతుల నుంచి ఆయా రాష్ట్రాలలో కనీస మద్దతు ధర కన్నా మార్కెట్ ధర తగ్గినప్పుడు కేంద్రం నియమించే నోడెల్ ఏజెన్సీల ద్వారా రాష్ట్రాలు నియమించే సేకరణ ఏజెన్సీల ద్వారా కనీస మద్దతు ధరకు నేరుగా సేకరించడానికి అవకాశం కలుగుతుంది.
2020 అక్టోబర్ 13 వ తేదీ వరకు ప్రభుత్వం తన ఏజెన్సీల ద్వారా తమిళనాడు,మహారాష్ట్ర మరియు హర్యానా రాష్ట్రాలలో 4.82 కోట్ల రూపాయల విలువ చేసే సెనగలు , మినుములను సేకరించింది.దీనివల్ల 611 మంది రైతులు లబ్ది పొందారు. ఇదేవిధంగా కర్నాటక మరియు తమళనాడులలో 3961 మంది రైతులకు ప్రయోజనం కలిగిస్తూ వారినుంచి 52.40 కోట్ల రూపాయల విలువ చేసే 5089 మిలియన్ టన్నుల కొబ్బరి, మినుములను సేకరించడం జరిగింది. ఈ పంటలను సాగు చేస్తున్న రాష్ట్రాలలో కనీస మద్దతు ధరల కంటే ఎక్కువగా ధరలు ఉన్నాయి. సంబంధిత రాష్ట్రాలు/ కేంద్ర పాలిత ప్రాంతాలు ఖరారు చేసే తేదీ నుంచి ఖరీఫ్ పప్పు ధాన్యాలు నూనె గింజలు మార్కెట్టుకు రావడం ప్రారంభించిన తరువాత సేకరణ కార్యక్రమం ప్రారంభం అవుతుంది.
2020 -21 ఖరీఫ్ పంట కాలంలో పత్తిగింజల అక్టోబర్ ఒకటవ తేదీన ప్రారంభం అయింది. అక్టోబర్ 14 వ తేదీకి కాటన్ కార్పొరేషన్ ఆఫ్ ఇండియా కనీస మద్దతు ధరకు 17860.56 లక్షల రూపాయల విలువ చేసే 63262 బేళ్ల పత్తిని 13077 మంది రైతులకు ప్రయోజనం కలిగిస్తూ సేకరించింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- 80.43 కోట్లు దేశవ్యాప్త వ్యాక్సినేషన్ డ్రైవ్ కింద ఇప్పటివరకు వ్యాక్సిన్ మోతాదులు ఇవ్వబడ్డాయి
- గత 24 గంటల్లో 30,773 కొత్త కేసులు.
- యాక్టివ్ కేసులు మొత్తం కేసుల్లో 0.99% ఉన్నాయి
- ఇండియాలో క్రియాశీల కేస్లోడ్ 3,32,158 గా ఉంది.
- రికవరీ రేటు ప్రస్తుతం 97.68 శాతం గా ఉంది.
- గత 24 గంటలలో కోలుకున్నవారు 38,945. దీనితో మొత్తం కోలుకున్న వారి సంఖ్య 3,26,71,167 కు చేరిక.
- వారపు పాజిటివిటి రేటు 2.04 శాతం. ఇది గత 86 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 1.97 శాతం. ఇది గత 20 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 55.23 కోట్ల కోవిడ్ నిర్ధారణ పరీక్షలు నిర్వహించడం జరిగింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ప్రధానమంత్రి ఆవాస్ యోజన-అర్బన్  - “అందరికీ గృహ నిర్మాణం” పధకాన్ని 2024 డిసెంబర్, 31వ తేదీ వరకు కొనసాగించడాన్ని ఆమోదించిన - కేంద్ర మంత్రి మండలి.
గృహాలను పూర్తి చేయడానికి మరింత సమయం కావాలన్న రాష్ట్రాలు / కేంద్ర పాలిత ప్రాంతాల అభ్యర్థనను ఆమోదించిన - భారత ప్రభుత్వం
ఈ పథకం కింద మంజూరైన 122.69 లక్షల ఇళ్ల నిర్మాణానికి ఆర్థిక సహాయం అందజేయనున్న - కేంద్ర ప్రభుత్వం
ప్రధానమంత్రి ఆవాస్ యోజన-అర్బన్  ని, 2024 డిసెంబర్, 31వ తేదీ వరకు కొనసాగించడానికి గృహ నిర్మాణం, పట్టణ వ్యవహారాల మంత్రిత్వ శాఖ  ప్రతిపాదనకు ప్రధాన మంత్రి శ్రీ నరేంద్రమోదీ అధ్యక్షత వహించిన కేంద్ర మంత్రివర్గం ఈ రోజు ఆమోదం తెలిపింది. ఈ పధకం కింద ఇప్పటికే మంజూరైన 122.69 లక్షల ఇళ్ళ నిర్మాణాన్ని 2022 మార్చి, 31వ తేదీ వరకు పూర్తి చేసేందుకు తగిన ఆర్థిక సహాయాన్ని కూడా అందించనున్నారు.
పి.ఎం.ఏ.వై-యు: "హౌసింగ్-ఫర్-ఆల్" అనేది రాష్ట్రాలు / కేంద్రపాలిత ప్రాంతాలు / కేంద్ర నోడల్ ఏజెన్సీ ల ద్వారా దేశంలోని పట్టణ ప్రాంతాల్లో అర్హులైన లబ్ధిదారులందరికీ అన్ని వాతావరణ పరిస్థితులకు అనువుగా ఉండే పక్కా గృహాలను అందించడానికి భారత ప్రభుత్వం అమలు చేస్తున్న ప్రధాన ఫ్లాగ్-షిప్ కార్యక్రమాలలో ఒకటి. ఈ పథకం దేశంలోని అన్ని పట్టణ ప్రాంతాల్లో అంటే, 2011 జనాభా లెక్కల ప్రకారం అన్ని చట్టబద్ధమైన పట్టణాలు, నోటిఫైడ్ ప్లానింగ్ / డెవలప్మెంట్ ఏరియాలతో సహా ఆ తర్వాత నోటిఫై చేయబడిన పట్టణాల్లో అమలులో ఉంది. ఈ పథకం - లబ్ధిదారుల నేతృత్వంలోని నిర్మాణం / మెరుగుదల ; భాగస్వామ్యంలో అందుబాటు ధరల్లో ; ఇన్-సితు-స్లమ్ రీడెవలప్మెంట్ ; క్రెడిట్-లింక్డ్-సబ్సిడీ-స్కీమ్  అనే నాలుగు విధాలుగా అమలు చేయబడుతోంది: ఈ పధకానికి, భారత ప్రభుత్వం ఆర్థిక సహాయం అందజేస్తుండగా, రాష్ట్ర ప్రభుత్వం / కేంద్ర పాలిత ప్రాంతాలు లబ్ధిదారుల ఎంపిక తో సహా ఈ పథకాన్ని అమలు చేస్తాయి.
2004-2014 మధ్య కాలంలో పట్టణ గృహ నిర్మాణ పథకం కింద 8.04 లక్షల ఇళ్లు పూర్తయ్యాయి. మోదీ ప్రభుత్వ హయాంలో, అర్హులైన పట్టణ వాసులందరికీ సంతృప్త పద్ధతిలో ఇళ్లను అందించే అంశం దృష్టికి తీసుకురాబడింది మరియు పి.ఎం.ఏ.వై-అర్బన్ పథకాన్ని క్రమబద్దీకరించడం జరిగింది. 2017 లో, 100 లక్షల గృహాలు నిర్మించాలని ప్రారంభంలో అంచనా వేయడం జరిగింది. కాగా ఈ అసలు అంచనా డిమాండ్ ను అధిగమించి, 102 లక్షల గృహాల నిర్మాణం చేపట్టడం జరిగింది / నిర్మాణంలో ఉన్నాయి. వీటిలో 62 లక్షల గృహాల నిర్మాణం పూర్తయింది. మొత్తం మంజూరైన 123 లక్షల ఇళ్లలో, 40 లక్షల ఇళ్ల ప్రతిపాదనలు రాష్ట్రాలు / కేంద్రపాలిత ప్రాంతాల నుంచి ఆలస్యంగా  అందాయి. దీంతో వాటిని పూర్తి చేయడానికి మరో రెండేళ్లు అవసరం. అందువల్ల, రాష్ట్రాలు / కేంద్రపాలిత ప్రాంతాల నుండి వచ్చిన అభ్యర్థనల ఆధారంగా, కేంద్ర మంత్రివర్గం పి.ఎం.ఏ.వై-యు అమలు వ్యవధిని 2024 డిసెంబర్ 31వ తేదీ వరకు పొడిగించాలని నిర్ణయించింది.
ఈ పథకం కింద 2004 నుంచి 2014 వరకు 20,000 కోట్ల రూపాయలు కేటాయించగా, 2015 నుంచి రెండు లక్షల కోట్ల రూపాయల మేర కేంద్ర ఆర్థిక సహాయాన్ని అందించడం జరిగింది. కాగా, 2022 మార్చి, 31వ తేదీ వరకు, 1,18,020.46 కోట్ల రూపాయల మేర కేంద్ర సహాయం / సబ్సిడీ ఇప్పటికే విడుదల చేయడం జరిగింది. అదే విధంగా, 2024 డిసెంబర్, 31వ తేదీ వరకు 85,406 కోట్ల రూపాయల మేర కేంద్ర సహాయం / సబ్సిడీ గా విడుదల చేయడం జరుగుతుంది.
రాష్ట్రాలు / కేంద్రపాలిత ప్రాంతాల అభ్యర్థన ఆధారంగా 2024 డిసెంబర్, 31వ తేదీ వరకు ఈ పథకాన్ని కొనసాగించడం, బి.ఏ.సి., ఏ.హెచ్.పి; ఐ.ఎస్.ఎస్.ఆర్; వర్టికల్స్ కింద ఇప్పటికే మంజూరైన ఇళ్ళ నిర్మాణాన్న పూర్తి చేయడంలో ఇది సహాయపడుతుంది.
పౌర విమానయాన మంత్రిత్వ శాఖ
భారతదేశానికి, ఫిలిప్పీన్స్ కు మధ్య సవరించిన వైమానిక సేవల ఒప్పందం పై సంతకాలకు ఆమోదం తెలిపిన మంత్రివర్గం
భారతదేశానికి, ఫిలిప్పీన్స్ కు మధ్య సవరించిన వైమానిక సేవల ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం తన ఆమోదాన్ని తెలిపింది.
ఈ సవరించిన వైమానిక సేవల ఒప్పందం రెండు దేశాల మధ్య పౌర విమానయాన సంబంధాలలో ఒక ముఖ్యమైన ఘటన గా నిలవనుంది. ఇది ఇరు పక్షాలకు మధ్య ఎలాంటి అంతరాయం ఎదురవని, ఇప్పటికంటే ఎక్కువ గా విమానాల రాక పోకల కు అనువైన వాతావరణాన్ని ఏర్పరుస్తుంది. దీని ద్వారా మెరుగైన భద్రత కు, సురక్ష కు పూచీ లభించడం తో పాటు, రెండు దేశాల వైమానిక సంస్థలకు వాణిజ్య సరళి అవకాశాలు కూడా అందుబాటు లోకి రాగలవు. ఈ ఒప్పందం తో రెండు దేశాల మధ్య వ్యాపారం, పెట్టుబడి, పర్యటన, సాంస్కృతిక ఆదాన- ప్రదానాలు మరింత ఎక్కువ గా చోటు చేసుకొనేందుకు అవకాశం ఉంది.
నీతి ఆయోగ్
విద్యుత్, వాతావరణంపై రాష్ట్రాలకు నీతీ ఆయోగ్ సూచిక! ఎస్.ఇ.సి.ఐ. తొలి రౌండ్ 11న విడుదల
రాష్ట్రాల ఇంధన , వాతావరణ మార్పులకు సంబంధించిన తొలిదశ సూచిక ను నీతీ ఆయోగ్ 2022, ఏప్రిల్ 11న విడుదల చేస్తుంది. నీతీ ఆయోగ్ ఉపాధ్యక్షుడు డాక్టర్ రాజీవ్ కుమార్ ఈ సూచికను విడుదల చేస్తారు. నీతీ ఆయోగ్ సభ్యుడు డాక్టర్ వి.కె. సారస్వత్, ముఖ్య కార్యనిర్వహణాధికారి  అమితాబ్ కాంత్, ఇంధన శాఖకు సంబంధించిన వివిధ ప్రభుత్వ శాఖల కార్యదర్శులు, భాగస్వామ్య వర్గాల ప్రతినిధుల సమక్షంలో ఈ సూచికను విడుదల అవుతుంది.
దేశంలోని వివిధ రాష్ట్రాలకు, కేంద్ర పాలిత ప్రాంతాలకు ఆరు ప్రమాణాలు, కొలబద్దలు ప్రాతిపదికగా ర్యాంకులను ప్రకటించేందుకు ఇంధన, వాతావరణ మార్పుల తొలిదశ సూచికకు రూపలక్పన చేశారు.:  విద్యుత్ పంపిణీ సంస్థల పనితీరు  విద్యుత్ అనుసంధానం, అందుబాటు యోగ్యం, విశ్వసనీయత  స్వచ్ఛ ఇంధనం లక్ష్యంగా చర్యలు  ఇంధన సామర్థ్యం  పర్యావరణ సుస్థిరత  కొత్తగా ప్రవేశపెట్టిన పథకాలు, కార్యక్రమాలు.. ఈ ఆరు ప్రమాణాలను ర్యాంకులకు ప్రాతిపదికగా తీసుకుంటారు. ఈ ప్రమాణాలన్నీ మొత్తం 27 సూచికలతో కూడి ఉంటాయి. ఎస్.ఇ.సి.ఐ. రౌండ్-1 ఫలితాల్లో సాధించిన స్కోర్లు, పాయింట్ల ఆధారంగా, రాష్ట్రాలను, కేంద్ర పాలిత ప్రాంతాలను 3 సమూహాలు గా వర్గీకరించారు.
: ‘అగ్రగాములు’, ‘లక్ష్య సాధించినవి’, ‘ఆశావహం’ అంటూ 3 గ్రూపులుగా ఈ వర్గీకరణ జరిపారు.
ఆయా రాష్ట్రాలు, కేంద్ర పాలిత ప్రాంతాలు తమ పనితీరును తోటి రాష్ట్రాలతో పోల్చుకునేందుకు ప్రమాణ బద్ధంగా ఈ సూచికను వినియోగించుకోవచ్చు. తమకు ఎదురయ్యే సవాళ్లను విశ్లేషించుకుని, మరింత మెరుగైన యంత్రాగాలను రూపొందించుకునేందుకు, తమ విద్యుత్ వనరులను సమర్థంగా నిర్వహించుకునేందుకు కూడా రాష్ట్రాలు, కేంద్ర పాలిత ప్రాంతాలు ఈ సూచికను వినియోగించుకోవచ్చు.
వ్యవసాయ మంత్రిత్వ శాఖ
వారణాసిలో జీ20 ఎంఏసిఎస్ సమావేశంలో మహరిషి ఇనిషియేటివ్ అంటే మిల్లెట్స్ మరియు ఇతర పురాతన ధాన్యాల ప్రదర్శన
వారణాసిలో ఏప్రిల్ 17-19 తేదీల్లో జరగనున్న జీ20 ఎంఏసిఎస్ మీటింగ్పై సెక్రటరీ  & డైరెక్టర్ జనరల్  డాక్టర్ హిమాన్షు పాఠక్ నుండి వచ్చిన సందేశం క్రింది విధంగా ఉంది:
“భారతదేశ నాగరికత, సంస్కృతి మరియు వారసత్వానికి వ్యవసాయం పునాది. భారతీయ వ్యవసాయం ప్రత్యేకమైనది, విభిన్నమైనది మరియు మన జనాభాలో సగం కంటే ఎక్కువ మందికి జీవనోపాధి మరియు ఆదాయాన్ని అందిస్తుంది. గత 75 సంవత్సరాలలో మనదేశం ఓడ నుండి ఆహారం దిగుమతి చేసుకునే స్థాయి నుండి ఆహారాన్ని ఎగుమతి చేసే దేశంగా స్వయం సమృద్ధి సాధించింది. ఇది గ్రీన్, వైట్, బ్లూ, ఎల్లో, గోల్డెన్, సిల్వర్, బ్రౌన్, గ్రే మరియు రెయిన్బో విప్లవాలతో సహా సైన్స్ మరియు విధాన-ఆధారిత వ్యవసాయ విప్లవాలు సాధించింది. అది భారతీయ వ్యవసాయాన్ని మార్చింది. 1950 నుండి ఆహార ఉత్పత్తి 6 నుండి 70 రెట్లు పెరిగింది. కానీ నికర సాగు విస్తీర్ణంలో 1.3 రెట్లు మాత్రమే పెరిగింది.
జీ20లో వ్యవసాయ ప్రధాన శాస్త్రవేత్తల సమావేశం  స్థిరమైన, స్థితిస్థాపకంగా మరియు లాభదాయకమైన వ్యవసాయ ఆహార వ్యవస్థలను సాధించడానికి సైన్స్ ఆధారిత పరిష్కారాలను చూపడానికి ఉమ్మడి చర్యను ప్రోత్సహించడంలో కీలకమైనది. ఇది ఆహారం మరియు పోషకాహార భద్రత మరియు జీ20 దేశాల మధ్య సహకారాన్ని బలోపేతం చేయడం కోసం చర్చలు, సైన్స్ మరియు టెక్నాలజీల మార్పిడికి మంచి వేదికను అందిస్తుంది.
భారతదేశ జీ20 ప్రెసిడెన్సీ థీమ్ "ఒక భూమి, ఒక కుటుంబం, ఒక భవిష్యత్తు"కు అనుగుణంగా వ్యవసాయ ప్రధాన శాస్త్రవేత్తల  సమావేశం ఆహారం మరియు పోషకాహార భద్రత, వాతావరణ మార్పులకు పునరుద్ధరణ, ఆరోగ్య విధానాలు, డిజిటల్ వ్యవసాయం మరియు పరిశోధన, విద్య మరియు పొడిగింపు కోసం ప్రైవేట్ భాగస్వామ్యంపై చర్చను కొనసాగిస్తుంది.
భారతదేశం అధ్యక్షతన జరిగిన 12వ ఎంఏసిఎస్ సమావేశం ఆరోగ్యకరమైన వ్యక్తులు మరియు గ్రహం కోసం సుస్థిర వ్యవసాయం మరియు ఆహార వ్యవస్థల థీమ్ను గుర్తించింది. ఈ ఇతివృత్తంలో నాలుగు ప్రాధాన్యాంశాలు ఉన్నాయి, వాటిపై కేంద్రీకృత చర్చ జరుగుతుంది.అవి మొదటిగా ఆహార భద్రత మరియు పోషకాహారం - సైన్స్ అండ్ టెక్నాలజీలో సరిహద్దుల పాత్ర; రెండవది శీతోష్ణస్థితిని తట్టుకోగల వ్యవసాయం మరియు ఒక ఆరోగ్యం, మూడవది వ్యవసాయ పరివర్తన కోసం డిజిటలైజేషన్ మరియు చివరకు పరిశోధన మరియు అభివృద్ధి కోసం ప్రభుత్వ-ప్రైవేట్ భాగస్వామ్యాల ద్వారా స్థితిస్థాపకత మరియు స్థిరమైన వ్యవసాయాన్ని నిర్మించడం.
ఈ సమావేశంలో మహరిషి ఇనిషియేటివ్ అంటే, మిల్లెట్స్ మరియు ఇతర పురాతన ధాన్యాల అంతర్జాతీయ రీసెర్చ్ ఇనిషియేటివ్ను ప్రదర్శిస్తారు. ఈ ఇంటర్నేషనల్ ఇనిషియేటివ్ వ్యవసాయ-జీవవైవిధ్యం, ఆహార భద్రత మరియు పోషకాహారంపై పరిశోధన మరియు అవగాహనపై దృష్టి సారిస్తుంది. ఇది అంతర్జాతీయ మిల్లెట్ ఇయర్ 2023కి అనుగుణంగా ఉంటుంది.
ఈ ప్రాంతాలలో సైన్స్ ఆధారిత సాంకేతిక మరియు వినూత్న పరిష్కారాలను పంచుకోవడంలో సహాయం చేయడానికి జీ20 దేశాలు కలిసి వచ్చే ఎంపికలు అన్వేషించబడతాయి.
ఈ కార్యక్రమం వ్యవసాయ రంగంలో పరిశోధన, విద్య మరియు విస్తరణలో సహకారానికి కొత్త అవకాశాలను అందిస్తుంది మరియు అంతర్జాతీయ ఆర్థిక సహకారం కోసం జీ20 ఫోరమ్ను బలోపేతం చేస్తుంది. ఈ కార్యక్రమం విజయవంతం కావాలని కోరుకుంటున్నాను” అని అన్నారు.
హోం మంత్రిత్వ శాఖ
రు.541 కోట్ల విలువ గల 7 పట్టణ మౌళిక ప్రాజెక్టులకు పునాది వేసిన భారత ప్రధాన మంత్రి శ్రీ నరేంద్ర మోడీకి కృతజ్ఞతలు తెలిపిన కేంద్ర హోం మంత్రి శ్ అమిత్ షా
“2014 సంత్సరం నుండి బిహార్ రాష్ట్ర అభివృద్ధికి మరియు ప్రజల సంక్షేమానికి మోడీ ప్రభుత్వం కృషి చేస్తోంది”
“ఈ అభివృద్ధి పథకాల ద్వారా బిహార్ రాష్ట్ర ప్రజలకు పరిశుభ్రమైన త్రాగు నీరు మరియు మురికి నీటి యాజమాన్య సౌకర్యాలను కల్పించడం ద్వారా మౌళిక వసతులను మెరుగు పరచడానికి మోడీ ప్రభుత్వం కృషి చేస్తోంది”
“ముజఫర్పూర్ నది ముందు భాగం పర్యాటక రంగం మరియు పర్యావరణానికి భారీ తోడ్పాటును అందించడంతోపాటు అక్కడి ప్రజలకు ఉపాధి అవకాశాలను కల్పిస్తుంది”
బీహార్లో రు.541 కోట్ల విలువ గల మౌళిక వసతుల సదుపాయాల ప్రాజెక్టులకు పునాదిని వేసిన భారత ప్రధాన మంత్రి శ్రీ నరేంద్ర మోడీకి కేంద్ర హోం మంత్రి శ్రీ అమిత్ షా కృతజ్ఞతలు తెలిపారు.
“2014 సంత్సరం నుండి బిహార్ రాష్ట్ర అభివృద్ధికి మరియు ప్రజల సంక్షేమానికి మోడీ ప్రభుత్వం కృషి చేస్తోందని, అందులో భాగంగా త్రాగునీరు, మురికి నీటి యాజమాన్యం మరియు నదీ తీర అభివృద్ధికి సంబంధించిన 7 మౌళిక సదుపాయాల ప్రాజెక్టులకు పునాదివేసిన ప్రధానికి కృతజ్ఞతలు”తెలుపుతున్నట్లు అమిత్ షా తన ట్వీట్లో తెలిపారు.
ఈ అభివృద్ధి ప్రాజెక్టుల ద్వారా బిహార్ రాష్ట్రంలో మౌళిక సదుపాయాలైన పరిశుభ్రమైన త్రాగు నీరు మరియు మురికి నీటి యాజమాన్యాల్లో మార్పు తెస్తుందని అన్నారు. అలాగే ముజఫర్పూర్ నదీ అభివృద్ధి అక్కడి ప్రజలకు ఉపాధి అవకాశాల కల్పనలో, పర్యాటక రంగ అభివృద్ధిలో మరియు పర్యావరణ పరంగా భారీ తోడ్పాటును అందిస్తుందని శ్రీ అమిత్ షా అన్నారు.
భారత ప్రధాని శ్రీ నరేంద్ర మోడీ ఈ రోజు బీహార్లో 7 కీలక మౌళిక సదుపాయాల ప్రాజెక్టులకు వీడియో సమావేశం ద్వారా పునాది వేశారు. ఇందులో 4 త్రాగు నీటికి సంబంధించినవి కాగా రెండు మురుగు నీటి యాజమాన్యం మరొకటి నదీ తీర అభివృద్ధికి సంబంధించినవి. ఈ ప్రాజెక్టులన్నీ బియుఐడిసిఓ క్రింద బీహార్ పట్టణ అభివృద్ధి మరియు గృహ విభాగం క్రింద అమలుపరచబడుతాయి. ఈ సందర్భంగా బీహార్ ముఖ్య మంత్రి శ్రీ నితీష్ కుమార్ కూడా సమావేశం పాల్గొన్నారు.
నూతన మరియు పునరుత్పాదక శక్తి మంత్రిత్వ శాఖ
33వ వార్షిక సాధారణ సమావేశం నిర్వహించిన ఇరెడ
స్థూల ఆదాయం 17% పెరిగి రూ. 2019-20 ఆర్థిక సంవత్సరంలో రూ.2372 కోట్లకు చేరుకుంది
ఇరేడా రూ. 12,696 కోట్లు రుణాలు మంజూరు చేసింది, రూ.8,785 కోట్ల పంపిణీ తో 2019-20లో 5673 మెగావాట్ల అదనపు సామర్థ్యానికి ఊతం ఇచ్చింది
న్యూ ఢిల్లీ లోని ఇండియా ఇంటర్నేషనల్ సెంటర్లో నూతన పునరుత్పాదక ఇంధన మంత్రిత్వ శాఖ పరిధిలోని పిఎస్యు, ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్  33 వ వార్షిక సాధారణ సమావేశం  నిన్న జరిగింది. 2019-20 ఆర్థిక సంవత్సరానికి సంబంధించిన వార్షిక ఖాతాలను ఎజిఎం లో ఆమోదించారు.
డైరెక్టర్లు, వాటాదారులను ఉద్దేశించి, , ఇరేడా సిఎండి శ్రీ ప్రదీప్ కుమార్ దాస్, 2019-20 ఆర్ధిక సంవత్సరం పనితీరును వివరించారు. సంస్థ స్థూల ఆదాయం రూ. 2,372.38 కోట్లు, 17.32% వృద్ధిని నమోదు చేసింది. ఇరేడా రూ. 12,696 కోట్లు రుణాలు మంజూరు చేసి, రూ. 8,785 కోట్లు పంపిణీ చేసింది. కోఫైనాన్షియల్ ప్రాజెక్టులు / స్వాధీన రుణాలు సహా సంవత్సరంలో మంజూరు చేసిన రుణాలు 5673 మెగావాట్ల సామర్థ్యాన్ని అదనంగా పెరగడానికి ఊతం ఇచ్చాయి. గత సంవత్సరంలో ఇది 3266 మెగావాట్లు.
భవిష్యత్ వ్యూహాల గురించి మాట్లాడుతూ, దేశం గ్రీన్ ఎనర్జీ పోర్ట్ఫోలియో పరిమాణం మరియు నాణ్యత రెండింటిలోనూ స్థిరంగా పెరుగుతోందని సిఎండి నొక్కిచెప్పారు; పీఎం-కుసుమ్ పథకం, సౌర & వాయు హైబ్రిడ్ టెక్నాలజీస్, ఇథనాల్ మరియు కంప్రెస్డ్ బయో గ్యాస్  వంటి జీవ ఇంధనాలు, ఇ-మొబిలిటీ మరియు అనుబంధ మౌలిక సదుపాయాలు వంటి ప్రభుత్వ వివిధ విధాన కార్యక్రమాలతో మరింత ఊతాన్ని పొందవచ్చని భావిస్తున్నారు. షోర్ విండ్ ఎనర్జీ, సోలార్ రూఫ్-టాప్ ప్రోగ్రామ్ మొదలైనవి. పునరుత్పాదక ఇంధన రంగం యొక్క వనరుల అవసరాలను తీర్చడానికి కొత్త రుణాల కోసం వివిధ అంతర్జాతీయ మరియు బహుపాక్షిక రుణదాతలతో ఇరేడా తన ప్రయత్నాలను కొనసాగిస్తుందని ఆయన అన్నారు. ఇరేడా ఇతర వనరుల నుండి నిధుల సేకరణలో తన ప్రయత్నాలను కొనసాగిస్తుంది మరియు వివిధ ప్రత్యామ్నాయ ఆర్థిక సాధనాల తయారీకి కృషి చేస్తుంది.
వ్యవసాయ మంత్రిత్వ శాఖ
బహుళ స్తర వ్యవసాయానికి శిక్షణ
దేశంలోని 24 రాష్ట్రాలు, ఒక కేంద్ర పాలిత ప్రాంతంలో ఎఐసిఆర్పి- సమగ్ర వ్యవసాయ విధానాలు ) సమగ్ర వ్యవసాయ విధానాలు, పంట విధానాలు రైతాంగ భాగస్వామ్య పరిశోధన  పై 34 రాష్ట్ర వ్యవసాయ విశ్వవిద్యాలయాలు, 6 ఐసిఆర్ సంస్థలు, ఒక కేంద్ర యూనివర్సిటీతో ఐసిఎఆర్- ఇండియన్ ఇనిస్టిట్యూట్ ఆఫ్ ఫార్మింగ్ రీసెర్చ్, మోడీపురం పరిశోధన , సాంకేతిక ధృవీకరణను చేపట్టనుంది. వివిధ ఎత్తుల్లో ఉన్న పంటలతో నిర్ధిష్ఠ బహుళ స్తరల వ్యవసాయ ప్రదేశాలైన కేరళలోని తిరువనంతపురం, పతనిమథిత జిల్లాల్లో పొలంలోనూ, అండమాన్ &నికోబార్ దీవులలోని పోర్ట్ బ్లెయిర్, కేరళలోని కారమాన, ఉత్తర్ ప్రదేశ్లోని మోడీపురం, పశ్చిమ బెంగాల్లోని కళ్యాణిలో ఎంపిక చేసిన ప్రదేశాలలో ఈ ప్రయోగాలు జరిగాయి.ఈ రాష్ట్రాలలో బహుళ స్తర వ్యవసాయం, దాని .లాభాల గురించి రైతులు, ఇతర భాగస్వాములలో చైతన్యాన్ని పెంపొందిస్తున్నారు.
దీనికి అదనంగా, ఎటిఎంఎ పథకంగా ప్రాచుర్యం పొందిన కేంద్ర ప్రాయోజిత పథకమైన సపోర్ట్ టు స్టేట్ ఎక్సటెన్షన్ ప్రోగ్రామ్స్ ఫర్ ఎక్స్ టెన్షన్ రీఫార్మ్స్  2005 నుంచే అమలులో ఉంది. ప్రస్తుతం ఈ పథకాన్ని దేశంలోని 28 రాష్ట్రాలు & 7 కేంద్రపాలిత ప్రాంతాలలో ని 691 జిల్లాలలో ఈ పథకాన్ని అమలు చేస్తున్నారు. దేశంలో వికేంద్రీకృత రైతాంగ అనుకూల విస్తరణ వ్యవస్థను ఈ పథకం ప్రోత్సహిస్తుంది. ఈ పథకం కింద వ్యవసాయం, అనుబంధ రంగాలలో ప్రాతిపదికాపూర్వక ప్రాంతాలలో అత్యాధునిక వ్యవసాయ సాంకేతిక పరిజ్ఞానం, మంచి వ్యవసాయపద్ధతులను బహుళ స్తర వ్యవసాయం చేసేందుకు శిక్షణ సహా రైతులకు అందించేలా కృషి చేసేందుకు గ్రాంట్ ఇన్ ఎయిడ్లను రాష్ట్ర ప్రభుత్వాలకు విడుదల చేస్తారు. రైతులకు శిక్షణ ఇవ్వడం అన్నది ఎటిఎంఎ పథకంలో యోగ్యమైన కార్యకలాపాలలో ఒకటి.
గత ఏడాదిలో కృషి విజ్ఞాన కేంద్రాలు  బహళ స్తర వ్యవసాయానికి సంబంధించిన వివిధ ఇతివృత్తాలతో 4221 శిక్షణా కార్యక్రమాలను నిర్వహించగా, అందులో 136391మంది రైతులు పాల్గొన్నారు.
ఈ సమాచారాన్ని కేంద్ర వ్యవసాయ, రైతాంగ సంక్షేమ శాఖ మంత్రి నరేంద్ర సింగ్ తోమర్ మంగళవారంనాడు లోక్సభకు ఇచ్చిన లిఖిత పూర్వక సమాధానం ద్వారా వెల్లడించారు.
పంచాయతీరాజ్ మంత్రిత్వ శాఖ
రాజ్యాంగ దినోత్సవాన్ని జరుపుకున్న - కేంద్ర పంచాయతీ రాజ్ మంత్రిత్వ శాఖ
రాజ్యాంగంలోని ముఖ్యమైన లక్షణాలను తెలియజేసే ఎఫ్.ఈ.సి.  పుస్తకాన్ని కూడా విడుదల చేశారు.
1949 నవంబర్, 26వ తేదీన రాజ్యాంగ సభ భారత రాజ్యాంగాన్ని స్వీకరించిన సందర్భాన్ని గుర్తుచేసుకుంటూ, కేంద్ర పంచాయతీ రాజ్ మంత్రిత్వ శాఖ ఈ రోజు రాజ్యాంగ దినోత్సవాన్ని జరుపుకుంది. కేంద్ర పంచాయతీ రాజ్ మంత్రిత్వ శాఖ కార్యదర్శి శ్రీ సునీల్ కుమార్ నాయకత్వంలో మంత్రిత్వ శాఖలోని అధికారులు / సిబ్బంది మొత్తం, భారత రాష్ట్రపతి శ్రీ రామ్ నాథ్ కోవింద్ తో కలిసి భారత రాజ్యాంగ పీఠికను చదవడంతో ఈ వేడుక ప్రారంభమైంది.
ఆ తర్వాత, పంచాయతీ రాజ్ మంత్రిత్వ శాఖ అదనపు కార్యదర్శి శ్రీ  సి. ఎస్. కుమార్ మరియు పంచాయతీ రాజ్ మంత్రిత్వ శాఖ సంయుక్త కార్యదర్శి శ్రీ కె. ఎస్. సేథీ కలిసి, పౌరుల ప్రాధమిక విధులతో కూడిన ప్రతిజ్ఞను ఇతర అధికారులు, సిబ్బంది చేత చేయించారు.
ఎన్.ఐ.ఆర్.డి. మరియు పంచాయితీ రాజ్ సహకారంతో, మిషన్ సమృద్ధి మరియు "వుయ్, ది పీపుల్ అభియాన్ బృందం" కలిసి రూపొందించిన, ఎఫ్.ఈ.సి.  పుస్తకాన్ని, పంచాయతీ రాజ్ మంత్రిత్వ శాఖ అదనపు కార్యదర్శి శ్రీ  సి. ఎస్. కుమార్, ఈ సందర్భంగా విడుదల చేశారు. ఈ పుస్తకం మన రాజ్యాంగంలోని ముఖ్యమైన లక్షణాలతో పాటు, మన దైనందిన జీవితంతో దాని సంబంధాలను తెలియజేస్తుంది. రాజ్యాంగంలో పొందుపరచబడిన ప్రాథమిక విధులను ప్రదర్శించే బ్యానర్లను, పంచాయతీ రాజ్ మంత్రిత్వ శాఖ కార్యాలయ ప్రాంగణంలోని వ్యూహాత్మక ప్రదేశాలలో ఏర్పాటు చేశారు.
దేశవ్యాప్తంగా అన్ని రాష్ట్రాలు, కేంద్ర పాలిత ప్రాంతాలకు చెందిన, పంచాయతీ రాజ్ విభాగాలు, పంచాయతీ రాజ్ సంస్థలు రాజ్యాంగ దినోత్సవాన్ని ఎంతో ఉత్సాహం, శ్రద్ధ, పట్టుదలతో జరుపుకున్నాయి. కోవిడ్-19 మహమ్మారి నేపథ్యంలో జారీ చేసిన మార్గదర్శకాలను పాటిస్తూ, రాజ్యాంగ పీఠికను సామూహికంగా పఠించడానికి ఏర్పాట్లు చేశారు.
హోం మంత్రిత్వ శాఖ
గాల్వాన్ లోయ ఘటనలో అమరవీరులైన భారత జవాన్లకు నివాళులు అర్పించిన కేంద్ర హోంమంత్రి అమిత్ షా
అమరవీరుల కుటుంబాలకు ప్రగాఢ సంతాపం తెలిపిన హోంమంత్రి
సైనికులు చూపిన తెగువ, దేశ రక్షణ కోసం వారిలో ఉన్న నిబద్ధతకు దర్పణం: అమిత్ షా
భారత సైన్యానికి గొప్ప ధీశాలులను అందించిన కుటుంబాలకు శిరస్సు వంచి నమస్కరిస్తున్నా: అమిత్ షా
ఈ శోక సమయంలో యావత్ భారతదేశం ఆ వీరుల కుటుంబాలకు అండగా ఉంటుంది: అమిత్ షా
గాయపడిన సైనికులు వేగంగా కోలుకోవాలని ఆకాక్షించిన అమిత్ షా
గాల్వాన్ లోయ వద్ద చైనా సైన్యంతో జరిగిన ఘర్షణలో వీరమరణం పొందిన భారత జవాన్లకు కేంద్ర హోంమంత్రి అమిత్ షా నివాళులు అర్పించారు. "వీర సైనికులను కోల్పోయిన బాధను మాటల్లో వర్ణించలేను. దేశాన్ని సురక్షితంగా ఉంచేందుకు ప్రాణాలను త్యాగం చేసిన హీరోలకు దేశం మొత్తం అభివాదం చేస్తోంది. భారత భూభాగం పట్ల దేశం చూపుతున్న నిబద్ధతకు వారి తెగువ నిదర్శనం" అని అమిత్ షా అన్నారు.
"భారత సైన్యానికి గొప్ప ధీశాలులను అందించిన కుటుంబాలకు శిరస్సు వంచి నమస్కరిస్తున్నా. వారి అత్యున్నత త్యాగాన్ని దేశం ఎప్పటికీ గుర్తుంచుకుంటుంది. ఈ శోక సమయంలో యావత్ భారతదేశం, కేంద్ర ప్రభుత్వం అమరవీరుల కుటుంబాలకు అండగా ఉంటుంది. గాయపడిన సైనికులు వేగంగా కోలుకోవాలని ఆకాక్షిస్తున్నా" అని అమిత్ షా చెప్పారు.